CELEX: 32022D0326
Language: et
Date: 2022-02-24 00:00:00
Title: Komisjoni rakendusotsus (EL) 2022/326, 24. veebruar 2022, millega muudetakse rakendusotsust (EL) 2019/961, millega lubatakse kohaldada Prantsuse Vabariigi võetud ajutist meedet piirata kreosoodi ja muude kreosoodiga seotud ainetega töödeldud puidu kasutamist ja turulelaskmist vastavalt Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) artiklile 129 (teatavaks tehtud numbri C(2022) 1074 all) (Ainult prantsuskeelne tekst on autentne) (EMPs kohaldatav tekst)

28.2.2022   
               
               
                  ET
               
               
                  Euroopa Liidu Teataja
               
               
                  L 55/76
               
            
         KOMISJONI RAKENDUSOTSUS (EL) 2022/326,
         24. veebruar 2022,
         millega muudetakse rakendusotsust (EL) 2019/961, millega lubatakse kohaldada Prantsuse Vabariigi võetud ajutist meedet piirata kreosoodi ja muude kreosoodiga seotud ainetega töödeldud puidu kasutamist ja turulelaskmist vastavalt Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) artiklile 129
         
            
               (teatavaks tehtud numbri C(2022) 1074 all)
            
         
         (Ainult prantsuskeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ, (1) eriti selle artikli 129 lõiget 2,
         ning arvestades järgmist:
         
                     (1)
                  
                  
                     7. juunil 2019 võttis komisjon vastu rakendusotsuse (EL) 2019/961 (2) (edaspidi „otsus“), millega lubatakse kohaldada Prantsusmaa võetud ajutist meedet piirata kreosoodi ja muudekreosoodiga seotud ainetega töödeldud puidu kasutamist ja turulelaskmist vastavalt määruse (EÜ) nr 1907/2006 artiklile 129.
                  
               
                     (2)
                  
                  
                     Otsuse artikli 1 lõike 1 kohaselt lubati ajutist meedet kohaldada 27 kuu jooksul alates otsuse jõustumise kuupäevast, seega lõppes see 7. septembril 2021.
                  
               
                     (3)
                  
                  
                     27-kuuline ajavahemik oli seatud selleks, et Prantsusmaal oleks piisavalt aega, et lõpetada piirangute kehtestamise menetlus, mille Prantsusmaa oli kohustatud algatama vastavalt määruse (EÜ) nr 1907/2006 artikli 129 lõikele 3, esitades selleks Euroopa Kemikaaliametile (edaspidi „kemikaaliamet“) XV lisale vastava toimiku (edaspidi „XV lisa toimik“) kolme kuu jooksul alates otsuse kuupäevast.
                  
               
                     (4)
                  
                  
                     Komisjoni rakendusotsusega (EL) 2021/1839 (3) lükati tooteliiki 8 kuuluvates biotsiidides kreosoodi kasutamise loa aegumiskuupäev edasi 31. oktoobrini 2022. Seda tehti selleks, et võtta arvesse kemikaaliameti arvamuse ettevalmistamiseks ja esitamiseks vajalikku aega ning aega, mis on vajalik otsustamaks, kas vähemalt üks Euroopa Parlamendi ja nõukogu määruse (EL) nr 528/2012 (4) artikli 5 lõike 2 esimese lõigu tingimustest on täidetud ja kas kreosoodi heakskiitu võib seega pikendada.
                  
               
                     (5)
                  
                  
                     Prantsusmaa ei alustanud kolme kuu jooksul alates otsuse tegemisest piirangute kehtestamise menetlust. Prantsusmaa väidab, et esitatava XV lisa toimiku ulatus ja sisu on tihedalt seotud kreosoodi määruse (EL) nr 528/2012 kohase heakskiidu pikendamist või pikendamata jätmist käsitlevate arutelude järeldustega, et tagada määruse (EÜ) nr 1907/2006 kohase võimaliku piirangu õiguslik kooskõla nende arutelude järeldustega. Ta on lubanud esitada XV lisa toimiku 1. veebruariks 2022, et oleks võimalik võtta arvesse nende arutelude järeldusi.
                  
               
                     (6)
                  
                  
                     Seni on lubatud kohaldada ajutist meedet, et võimaldada piirangute kehtestamise menetlus lõpule viia. Võttes arvesse piirangute kehtestamise menetlusega seotud tähtaegu, tuleks nende kestel lubatud ajutise meetme kehtivusaega pikendada sama ajavahemiku võrra, kui otsuses arvutatud, ehk 27 kuud alates XV lisa toimiku esitamise kuupäevast.
                  
               
                     (7)
                  
                  
                     Rakendusotsuses (EL) 2019/961 kirjeldatud ajutise meetme lubamise põhjused jäävad samaks. Seega tuleks ajutine meede jätkuvalt heaks kiita.
                  
               
                     (8)
                  
                  
                     Selleks et vältida õiguslikku ebakindlust, mis tuleneks Prantsusmaale ajutise meetme kohaldamiseks antud loa aegumisest enne piirangute menetluse lõpetamist, tuleb tagasiulatuvalt pikendada ajavahemikku, mille jooksul ajutine meede on lubatud. Kehtivusaega tuleks seepärast arvestada pigem 8. septembrist 2021 ja mitte XV lisa toimiku esitamise eeldatavast kuupäevast ning lisada sellele veel viis kuud, millega pikendatakse kehtivusaega kokku 32 kuuni.
                  
               
                     (9)
                  
                  
                     Seepärast tuleks rakendusotsust (EL) 2019/961 vastavalt muuta.
                  
               
                     (10)
                  
                  
                     Käesolev otsus on kooskõlas määruse (EÜ) nr 1907/2006 artikli 133 alusel moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/961 artikli 1 lõikes 1 asendatakse tekst „27 kuu jooksul“ tekstiga „59 kuu jooksul“.
         
         
            Artikkel 2
            Käesolevat otsust kohaldatakse alates 8. septembrist 2021.
         
         
            Artikkel 3
            Käesolev otsus on adresseeritud Prantsuse Vabariigile.
         
         
            Brüssel, 24. veebruar 2022
            
               
                  Komisjoni nimel
               
               
                  komisjoni liige
               
               Thierry BRETON
            
         
         
            (1)  ELT L 396, 30.12.2006, lk 1.
         
            (2)  Komisjoni 7. juuni 2019. aasta rakendusotsus (EL) 2019/961, millega lubatakse kohaldada Prantsuse Vabariigi võetud ajutist meedet piirata kreosoodi ja muude kreosoodiga seotud ainetega töödeldud puidu kasutamist ja turulelaskmist vastavalt Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) artiklile 129 (ELT L 154, 12.6.2019, lk 44).
         
            (3)  Komisjoni 15. oktoobri 2021. aasta rakendusotsus (EL) 2021/1839, millega lükatakse edasi tooteliiki 8 kuuluvates biotsiidides kreosoodi kasutamise heakskiidu aegumiskuupäeva (ELT L 372, 20.10.2021, lk 27).
         
            (4)  Euroopa Parlamendi ja nõukogu 22. mai 2012. aasta määrus (EL) nr 528/2012, milles käsitletakse biotsiidide turul kättesaadavaks tegemist ja kasutamist (ELT L 167, 27.6.2012, lk 1).